રા. સ્વ. સંઘ સાબરમતી ભાગનો વર્ષ પ્રતિપદા ઉત્સવ ૨ એપ્રિલના રોજ સાબરમતી અચેર ડેપો પાસે યોજાઈ ગયો જેમાં ઉદ્બોધન કરતાં રા. સ્વ. સંઘના પ્રાંતપ્રચારક શ્રી ચિંતનભાઈ ઉપાધ્યાયે જણાવ્યું હતું કે, ‘સંઘસ્થાપક ડૉ. હેડગેવારજીએ અસંગઠિત હિન્દુ સમાજને સંઘના માધ્યમ થકી જોડવાનો પ્રયત્ન કર્યો, જેને પરિણામે સંઘ આજે હિન્દુ સમાજની આશાનું કિરણ બની ગયો છે. લાખો સેવા કાર્યો થકી સંઘ છેવાડાના માનવીના વિકાસ માટે કાર્યરત છે. ગૌસેવા સામાજિક સમરસતા અને પરિવાર પ્રબોધન જેવી ગતિવિધિઓથી તે સમાજ જાગરણનું કાર્ય કરી રહ્યો છે.’ આ પ્રસંગે ભાગ સંઘચાલક નંદુભાઈ પટેલ, પ્રાંત ધર્મજાગરણના ઘનશ્યામભાઈ વ્યાસ પૂર્વ પ્રાંતસંઘચાલક શ્રી અમૃતભાઈ કડીવાલા ઉપસ્થિત રહ્યા હતા.